
Problema religioasă 


— Din discursul rostit la Congresul partidului poporului la Sibiiu. — 


Oricine a urmărit cu Oarecare atențiune opera de guvernare și 
legiuire 'la noi în anii din urmă, şi-a dat demult seama :că România 
de după război cu stările ei interne prezintă aspecte cu totul noui, 
care nu-și pot găsi o asemănare cu împrejurările de ieri și pe care 
omul de stat trebuie să le privească în față înarmat fiind cu elemente 
de judecată determinate în mod direct “de-o cumpănită analiză a 
prezentului... 

Suntem ca după o mare sguduire yatean. 

Răsboiul a lăsat în urmă pe întreg continentul grămezi de ruini 
materiale. Atelierul vast al. omenirei a fost pustiit. Energiile de muncă 
Sau risipit, producția sa diminuat, valorile economice sau deplasat, 
echilibrul: păcii sociale sa frânt. Jur-împrejur e o atmosferă de derută 
care în mod logic .se repercutează și pe solul nostru. Am fi însă prea 
pripiți în constatările ce facem, dacă nu ne-am da seama că ‘paralel 
cu această radicală transformare materială neamul. nostru înfăţişează 
și stări sufleteşti cu totul schimbate. După vitorul care s'a deslănţuit, 
societatea românească în toate straturile ei se găseşte într'o fierbere 
surdă necontenită, într'o stare de permanent vulcanism intelectual și 
moral care-i angajează toate fibrele simţirii. Dacă am sta să le punem 
în cumpănă nevoile materiale și cele sufleteşti, mam ezita să spunem 
că astăzi mai grele, mai tuiburătoare, mai primejdioase dacă vreţi, 
sunt: cele. din urmă.. 

Fenomenul de altfel e explicabil. Poporul nostru a trăit veacuri 
de-arândul în umbră. Izolat de: curentele mari de gândire universală a 
dus o viață patriarhală. Masele lui, fie că sufereau opresiunea de rasă 
a jugului străin, fie că. tânjau subt ocrotirea unei concepții de guver- 
nământ care nu era expresiunea energiilor populare, nu participau la 
frământarea largă a omenirei civilizate, Eram în laboratorul muncei 
generale mai mult o sănătoasă forță-pfimitivă care primea: rar, întâr- 
ziate și diformate, preceptele de primenire ale evoluției universale. 

A venit răsboiul mondial și ne-a așezat în mod brusc într'o 


nouă perspectivă de simțire. Poporul nostru a devenit dintro dată un . 


punct de sprijin întrun mare angrenaj internațional. Pentru întâia oară 
în istoria modernă noi am sfășiat vălul de umbră care ne înconjura 
şi-am pășit alături de națiunile mari care duceau cu un pas mai de- 
parte destinele lumii. Această colaborare ne-a 'lărgit orizontul, ne-a 
dat impulsuri noi de conștiință, și a aruncat în suflete sugestiuni ne- 
cunoscute încă. Adăugaţi la toate aceste pedagogia tranșeelor, cutro- 
pirea dușmanului din față, uriașa volbură rusească dela spate, epopeia 
biruinţei de mai târziu, lărgirea hotarelor, patrimoniul sufletesc spe- 
cific al alipiților, contactul zilnic cu străinii... Tot atâtea zguduiri re- 
pezi și neobișnuit de violente. Subt presiunea lor formidabilă psiho- 
logia societăței noastre a primit un aspect nou, o fereastră parcă sa 
„deschis în sufletul românesc după înoptări seculare, fereastră pe care 
a dat năvală un val tumultuos de aier proaspăt, ascuțit și iritant, i-aş 
zice valul întrebărilor... 

Priviţi împrejur și veţi vedea că nu mai suntem cei de ieri. Cu 
deosebire nu, dincolo de spuma ușoară a orașelor, în pătura milioa- 
nelor dela țară. Un spirit de independență mișcă rândurile. țărănești, 
o conștiință a propriei valori cu nelipsitele nuanțe de exagerare pe 
alocurea. Mulțimea rurală ni se arată ca după un botez nou de con- 
ştință. Este o elasticitate neobișnuită în porniri, o strălucire mai vie 
în ochi, o undă de îndrăsneală și un criticism mai ales, care bate la 
toate porţile. Pretutindeni, până în cel mai depărtat cătun, sa revărsat 
acest recent fluid nervos, au năvălit întrebările... Cine suntem? Câţi 
suntem? Ce ni se dă? Cine ne dă? Care-i dreptul nostru? Sunt ne- 
numărate săggțile care-au spart marasmul secular și care se înfig 
acum în sufletul mulțimii în fiecare clipă. Ca întrun colț de occident 


sbuciumat, masele au fost smulse din pasivitataa lor tradițională, ele 


primesc diverse lozince pe care le „elaborează, uneori cu o largă vâl- 
toare de patimi. Consecințele evidente ale acestei transformări pripite 
de psihologie populară se înregistrează. mai grabnic în domeniul po- 
liticei militante, și produc surprize. Ele nu se limitează aci, dimpo- 
trivă bat mai adânc și pun în mișcare resorturi mult mai delicate ale 
mertalitățtii pirunești. Intrebările au coborât până la credința religioasă 
„a satelor noastre clătiând supremul factor moral al: mulțimei, când 
prin tenebroase porniri mistice, când prin tendințe de raționalism in- 
tempestiv. Fireşte, așa zisa clasă conducătoare din ultima jumătate de 
veac la noi, aproape complect lipsită de educaţie religioasă, sufere 
de oare care daltonism în faţa acestei probleme şi nu are nici inte- 
resul nici pregătirea pentru a putea seziza marea schimbare care sa 
produs. Realitatea este însă, că în jurul bisericuţelor noastre dela țară 
se dau asalturi puternice, pereții lor bătrâni par a slăbi, vechea ideo- 
logie creștinească e supusă unor revizuiri pripite. O extraordinară 
eflorescență a sectelor cu zeci și sute de mii de adepți sa ivit în 
anii din urmă pe toată întinderea țării, grație acestui vifor moral, in- 
tensificat de slăbiciunea organismului bisericesc și alimentat de tulburi 
agitații străine, greu de urmărit în originea lor. Ţara se găsește în 

ajunul unei grele crize religioase, oricât de anahronic sar părea cu- 
vântul și în sufletul mulțimei noastre încolțesc impulsuri cu care de 
obicei se anunţă perioadele de reformaţiune... 


x 
* x 


Pentru omul de stat la noi biserica nu e numai un factor de- 
terminant al disciplinei morale, supremul temei deci al ordinei cetă- 
țenești, ci şi un hotărâtor criteriu de naționalitate. Fără a mai amint 
rolul bisericii de-alungul veacurilor în principatele dunărene ca sin- 
gurele mianifestări de cultură românească, e de ajuns să ne gândim 
la biserica din Ardeal subt zidurile căreia s'a adăpostit în cursul 
vremei nsăș existența noastră naţională. 

Din nenorocire, spiritul de reformă al oamenilor politici din 
vechiul Regat care au creat România modernă n'a avut un program 
limpede în chestiunea bisericească. Poate, educația lor îndrumată de 
Franța veacului XIX, revoluționară și antitradiţionalistă, sau poate, 
parali zarea sufletească a clerului ortodox, împănat de străinism subt 
fanarioți și puțin susceptibil pentru mişcarea națională, au eclipsat 
problema” bisericească în judecata conducătorilor politici de atunci. 
După secularizarea averilor mânăstireşti, act justificat de ideia rein- 
« tegrării naţionale și. de. palpitantele nevoi economice ale populației 
rurale, biserica deposedată a picrdut orice putință de a se reface prin 
sine însă-și, devenind o anexă a puterei de stat, căreia a fost su- 
bordonată. Decenii de-arândul, bătrâna instituție, despoiată de strălu- 
cirea de-odinioară a tânjit subt. noua ocrotire vitregă. Sau perindat 
la guvern partide după partide, fără ca în mod serios să se găsească 
vreun om de seamă care să se atingă de marile interese bisericești. 
Așa zisul minister al cultelor era un simplu ghișeu de contabilitate ` 
și nimic mai mult. Politica totdeauna profan, demulteori trivial chiar, 
stăpânea cârja arhierească. Clerul superior pierduse semnificarea isto- 
rică, cel inferior se sbătea în sărăcie şi nepricepere, în vreme ce mâ- 
năstirile au devenit lăcașuri pentru infirmi şi adăposturi de întunerec. 
De sus până jos s'a înstăpânit ignoranța brutală, biserica și-a sacri- 
ficat cu totul caracterul spiritualist, amvonul a rămas inexistent, rostul 
Cultural s'a anihilat, păstrându-se pe seama așezământului orfan doar 
atribuţiile reprezentative, prescripțiile rituale. 

În astfel de împrejurări, desigur, mam putut avea decât o pe- 
rioadă de declin cu toate urmările ei. Cu deosebire învățământul re- 
ligios a fost neglijat în școlile primare și secundare din acest timp, 
lăsată fiind în părăsire Și chestiunea educaţiei clerului. In acest chip, 
România modernă în măsură ce se desfăcea de subt oblăduirea pa- 
triarhală din trecut, luând contact. cu formele de viață occidentală, își 
diminua interesul religios. Doar pe ici pe colo vlăstari întârziați de- -ai 
vechilor boieri în pragul morţii mai practicau o credinţă, în vreme ce 
proaspăta buighezie cu preocupările ei morale de suprafață a crescut 
întro desăvârșită izolare de orice doctrină religioasă, iar țărănimea a 
bătut mai departe cărarea veacurilor, brodând viziuni și legende pe 
fondul unui minunat panteism popular... Nu este în orice caz o în- 

tâmplare numai că Viața publică din acest timp prezintă dureroase 
oscilări sufleteşti, și că alvia conștiinței obşteşti ne apare adese lipsită 
de profunzime... 

Paralel cu stagnarea religioasă din Regat, Ardealul din acest 
timp trece printro epocă de regenerare bisericească. După un veac 
şi mai bine de cumplită părăginire, în care a fost aruncată de poli- 
tica Habsburgilor, "biserica ortodoxă e chemată la viață de superioara 
înțelegere a mitropolitrlui Şaguna. Marele arhiereu și 'om de stat şi-a 
dat seama că întreg patrimoniul nostru național trebuie „adăpostit aci 
în această cetăţuie. Folosindu-se deci de favoarea vremelnică à îm- 
prejurărilor, Şaguna a dat Statutul organic, constituția .bisericei din 
Ardeal, creând pentru un popor rob politicește un organism autonom, 
scos din sfera de influență a organelor de guvernare. Cadrul vieței 
bisericeşti sa lărgit astfel în mod voit, cuprinzând pe lângă întreagă 
așezarea - -şcolară şi punctele de reazim ale întăririi noastre economice 
în Ardeal, trecându-se deci bisericei însăș cheia rezistenței de. rasă. 
In aceste împrejurări speciale instituția a "primit (0) justificare particu- 
lară, și viața publică a resimțit înrâurința ei. 

Bucovina, subt dominațiunea austriacă favorabilă prestigiului cle- 
rical n'a stânjenit o reală întărire a bisericei ortodoxe, în vreme ce 
„peste Prut, desfăcută de naționalitate şi anticulturală, a păstrat totuș 
o situaţie materială privilegiată. 

Statul român deci, întrând în moştenirea dreptuiritor sale, întru- 
nește în sânul bisericei ortodoxe patru organizaţii deosebite, având 
„ fiecare 'un alt trecut, o altă semnificare socială, alt rost material și în 
temeiul legilor de ieri un alt raport cu constituția țării. Ce e mai 
firesc, decât ca în opera dificilă și îndelungată de nivelare şi unifi- 
care a aparatului de stat, pasul cel dintâi să fie făcut pentru apro- 
pierea sufletelor 4 Pue 

- | „XE Y ko 

Partidul poporului, apreciind aceste probleme prin guvernul d-lui 
general Averescu a creat ministerul special al Cultelor având în ve- 
dere unificarea bisericei ortodoxe precum și ramificarea tuturor rela- 
țiilor de drept ale celorlalte confesiuni cu statul român. 

In calitate de primul titular al departamentului Cultelor, după 
aranjarea situaţiei materiale a clerului tuturor confesiunilor, având ca 
bază o formulă unitară de retribuțiune și după reintegrarea tuturor 
bisericelor în legalitate prin prestarea jurământului de credință de 
către arhiereii de rit străin, am purces dela început la înfăptuirea 
proectului de lege pentru unificarea. bisericei ortodoxe. 

Mi-am dat seama că este necesară, cu o oră mai curând o or- 
ganizație bisericească unitară, rămânând apoi ca la timpul oportun 
principiile fundamentale să fie trecute în constituția ţării. Pentru a 
avea înaintea mea o oglindă vie a tuturor necesităților din provinciile 
unite și pentru a nu aduce nicio jicnire într'o materie care impune 
tact și discreție omului politic, subt conducerea sfântului Sinod, re- 
cunoscut în temeiul canoanelor ca suprem for al vieţii bisericești, am 

întrunit cu consultarea tuturor organelor în drept o adunare consti- 
tuantă. Am elaborat astfel proectul de lege, care a fost terminat și 
adoptat în întregimea lui de sfântul Sinod după o . îndelungată și mi- 
găloasă cercetare de un an și jumătate. 

Acest proect, care are în vedere 'armonizarea tuturor intereselor 
bisericeşti trebuia să fie o operă de chibzuit eclectism, unind din cele 
patru sisteme. de orânduire eclesiastică elementele utile. Cu toate aceste 
în concepția fundamentală am adoptat statutul șagunian, ca cel mai 
potrivit pentru organizarea modernă a vieții bisericeşti, Ideile călău- 
zitoare deci ale partidului nostru au fost şi rămân : autonomia bise- 
ricească rezervând pe seama :organelor de stat numai dreptul de su- 
prem control; sinodalitatea prin reprezentanți aleși pe baza votului 
universal; introducerea elementului laic de două. treimi în toate corpo- 
rațiile legislative şi administrative ale bisericei; alegerea arhiereilor de 
către adunările eparhiale sau congresul general bisericesc fără niciun 
amestec al organelor de stat şi crearea unei case a bisericei subt ocro- 
firea ministerului. de Culte pentru unificarea și administrarea averilor 
"bisericești. 

In acest spirit, întemeind un organism unitar pentru trebuinţele 
sufleteşti ale neamului, înlăturând cu desăvârșire presiunea fluctuațiu- 
nilor politice, aşezând la temelie. o. concepţie democratică, sistemul 
electiv cu participarea maselor, și în acelaș timp introducând pe mi- 
reni la administrația bisericească, o nouă pulsație de energie s'ar re- 
vărsa în toate închieturile unui așezământ milenar, actualizându-i pre- 
ceptele veșnice, înfrățindu-le cu realitatea și având astfel chezășia 
unui factor al consolidărei noastre: de stat. 

Partidul poporului menţine acest proect de lege și urmăreşte cu - 
regret inacţiunea și nepriceperea care sau reînstăpânit la. ministerul 
de Culte, complect lipsit astăzi de o îndrumare programatică. 


* 
E =% 


Paralel cu opera de unificare: a bisericei ortodoxe, trebuiesc 
fixate și raporturile de drept ale celorlalte culte cu statul. 

Dintre toate aceste în primul rând ne interesează biserica greco- 
catolică, cu credincioșii ei români, care în afară de influențele cato- 
licismului internaţional, păstrând tradiţiile celor două sute de ani prin 
care sa atașat la lupta de desrobire a neamului, trebuie să aibă pu- 
tința unei desvoltări normale, având ea a conduce și îndruma des- 
tinele catolicismului integral în tara noastră. 

De asemenea biserica catolică, care prezintă implicit şi-o pro- 
blemă de naționalitate, cu foarte multe dispoziții de a se refugia subt 
ocrotirea altarului, nu mai poate dăinui în starea actuală. de nelă- 
murire și incertitudine. Trebuie redus numărul eparhiilor rămase pe 
teritoriul nostru fără credincioşi, trebuie precizat rolul organelor de 
stat la numirea" ierarhilor și la administrarea fondurilor și averilor bi- 
sericeşti. Aceste și alte probleme cari privesc normalizarea raportu- 
rilor de drept între stat și cele două contesiuni, — nu pot fi fixate 
decât printrun concordat cu sfântul Scaun. Acest contract bilateral, 

care lămureşte deopotrivă drepturile bisericei și prerogativele statului 
nu mai poate fi amânat fără a creia situațiuni dificile astăzi, când um 
reprezentant diplomatic al Vaticanului se găsește la București, a cărui 
sferă de activitate e imprecisă în lipsa unor norme-stabilite. 

Partidul nostru, prin ministrul de Culte a pregătit proiectul de 
concordat, a negociat cu sfântul. Scaun, păzind întru toate interesele 
noastre de stat și ferind de orice atingere interesele legitime ale bi- 
sericei ortodoxe. Cerem deci ca această operă sfârşită de noi să fie 
învestită cu puterea legală. 

De asemeni statutul special al fiecărei confesiuni tare are la: 
bază autonomia bisericească, — (reformaţii, protestanții, unitarii, etc.) . 
trebuie trecut prin corpurile legiuitoare, pentru a lua cunoștință de: 
el și pentru a da un temei de legalitate definitivă organelor de gu- 
vernare. 


* 
* % 


Numai punând astfel ordine în cele sufletești, dând posibili- 
tatea tuturor confesiunilor să colaboreze la canalizarea marilor sguduiri - 
morale de astăzi subt o ocrotire tradiţională, reînviind strălucirea. 
crucii, noi vom putea stăvili valul întrebărilor și vom feri societatea. 
noastră de o penibilă destrămare... 

Cu deosebire reîntărirea bisericii ortodoxe se confundă cu cele: 
mai capitale probleme ale vieței noastre de stat, astăzi, când România, 
după dislocarea imperiului rusesc, devenind cel mai puternic stat or- 
todox, trebuie să aibă un rol de conducere și protecțiune a ortodoxiei. 
până în depărtatul orient, cu o puternică repercusiune a prestigiului 
nostru politic şi cu o lărgire simţitoare pentru raza de acțiune a cul- 
turei româneşti. 

In acest chip, politica țării pusă de acord cu adevărurile eterne, 
izbutește a resolvi în mod fericit o serie de necesități vremelnice, 
pregătind temeiuri solide pentru un echilibru permanent... 


OCTA VIAN GOGA 

Orizonturile literaturei regionaliste 


Literatura românească, în întregimea ei, trece în clipa de față 
printro epocă de ezitare generală. Zguduirea puternică a războiului a 
aruncat afară din făgaşul său destul de îngust, slabul val de preocu- 
pări intelectuale, care pulsa pe ici pe colo în pragul anului 1916 pre- 
simțind parcă de pe atunci zodia sufletească schimbată subt care avea 
să-și caute în scurtă vreme viitoarele sale îndrumări. Văltoarea roşie 
s'a potolit, brațele noastre brăzdate de răni au smuls cu greu laurii 
biruinţii, și gândul românesc, lărgindu-şi cadrul, caută acum drumul 
cel adevărat al năzuințelor lui culturale. E o fatală orbecare spre lumina 
orbitoare a culmilor, în băjbăiala căreia — pentruce să ne amăgim sin- 
guri? — nu vedem încă desemnându-se nici profilul proeminent al 
acelei covârșitoare personalităţi, a cărui înrâurire să taie cale netedă 
forțelor cretoare încătușate de dezorientare, şi nici pleiada de slujitori 
ai unui ideal nou, care să deschidă o epocă de înflorire pe seama 
scrisului românesc. Revistele. literare cari apar la București, la lași 
sau la Craiova aduc din când în când câteuri nume nou, încărcat de 
făgăduieli, în câteun colț de pagină se strecoară o strofă din care des- 
prinzi o imagine stropită de o culoare proaspătă, prin geamul ademe- 
nitor al unei vitrine ochiul ți se oprește pe coperta unii volum de no- 
vele, de curând apărut, — dar de pretutindeni te împresoară numai 
îndoieli, nesiguranțe și întrebări nedeslegate. Ai zice că fiecare cong- 
tiință“stă în fața unei răscruci, nehotărâtă încotro s'o pornească .. .. 

Nicăeri n'a pătruns însă o mai complectă amorțeală literară decât 
în Ardealul nostru de astăzi, atât de înfierbântat de altminteri în fră- 
mântările lui politice. Aci lipsesc până și orbecările, nu se bagă de 
seamă nici chiar străduința unui spirit al formei, — o mare moartă, 
ucigătoare, cu unde otrăvite şi leneșe de materialism, de-asupra cărora 
păsările albe ale inspirației nu se pot avânta fără primejdia unei pră- 
văliri. Ardealul pare cuprins deodată de un îngrijitor marasm sufletesc, 
pe toată întinderea lui nu isbucnește de nicăieri flacăra putificătoare a 


355 


© BCUCIuj 


unei puternice mișcări: de cultură, nici o revistă literară nu apare în 
vreunul din înstreinatele lui „orașe, iar curentele din afară pătrund greu 
prin înaltele ziduri chinezeşti ale indiferenței. 

Puţinii scriitori ardeleni de astăzi se închid și ei, de cele mai 
multe ori, în mica lor căsuță provincială, hotărniciți de orizonturile 
înguste ale unui separatism literar, care încearcă să-și facă loc înlă- 
turând din drumul său criteriile de judecată ale criticei obiective, 
pentru a proclama și pe tărâmul acesta, principiul salvator al valorilor 
locale. Condiţiile geografice nu adaugă nici un scad nimic în prețuirea 
unei opere de artă. lată însă, că întocmai ca în politică, a apărut Și 
în literatură „fruntaşul“ nostru, —. novelist sau romancier, — al cărui 
unic şi mare merit i se trage din împrejurarea că sa născut la Ca- . 
ransebeş, și care transportat pe malurile Dâmboviţei cu toată proza sa 
informă,. devine un „cunoscut și distins scri tor“, în calitatea de 
„ardelean“, pe care, desigur, nu i-o poate. contesta nimeni . 

Era o vreme când literaturei noastre din Ardeal nu i se cerea F 
altceva, decât să vorbească. româneşte. Scrisul cărturarilor. de-atunci/ 
făcea slujbă de paznic al conştiinţei naționale . Versurile mediocre ale 
lui Andrei Mureșeanu erau recitate cu emoție, și Titu Maiorescu le 
ironiza în. zadar.. “In ele svâcnea întreg elanul de’ viață a unui popor 
zbuciumat, care mavea răgazul de a cultiva, în linişte și în deplină 
libertate de desvoltare, marile idealuri de cugetare şi de simtire. ale 
umanităței. Sărăcuţă și naivă apărea Familia lui Iosif Vulcan, dar cu- 
prinsul ei nu era judecat nicăeri prin prisma unui sever criticism, ci 
el era văzut la lumina serviciilor. pe cari le aducea cuvântului româ- 
nesc, așa, cu toată stângăcia înduioşetoare a intenţiilor literare nede- 
săvârşite. Cam aceeaș primire s'ar face și acum, fără îndoială, oricărei 
modeste cărți, tipărite în româneşte, care ar sosi de pildă dela. Coritza, 
și oricât de puţin talentat. ar fi autorul ei macedo-român, Academia 
română s'ar grăbi să-l primească. printre membri ei corespondenți, şi 
mai, târziu, cine știe, poate chiar printre cei activi . 

Nu mai este însă aceasta situația de astăzi a“ “Ardealului, lată 
pentruce, căzându-ne în mână câteva numere de revistă, în cari am 
„văzut înfățișându-se și câțiva. scriitori ardeleni, ne-au fost răscolite unele 

reflexiuni pe cari le vom înșira mai departe, în josul acestor pagini. 

Ne-âm oprit în special la lectura atentă a două novele publicate, una 
în Gândirea dela Bucureşti, alta. în Cele trei -Crișuri dela Oradea- 
Mare, 'şi iscălite amândouă de un scriitor despre care se zice că ar 
avea "talent, — pentrucă a stat mai multă vreme la Orlat, — și căruia 
i-se atribuie unele calități reprezentative, — pentrucă își trimite proza 
sa din Cluj. Acest scriitor e d. lon Agârbiceanu. 

D. Ion Agârbiceanu scrie demult şi, mai ales, scrie. mult. Maiori- 
tatea oamenilor, acei cari nu citesc nimic, și cari. prin urmare hotă- 
_resc totdeauna asupra reputației scriitorilor, Sau tot împiedicat mereu 

de frumosul său ntime transilvănean, şi Pau rânduit în cele din urmă 
printre „fruntașii“ literaturei contemporane, ca +. „cel mai bun proza- 
tor al Ardealului.“ Vai! pentruce n'o fi cetind nimeni ce scrie și cum 
scrie acest „cel mai bun prozator al Ardealului?“ lată, cele două ño- 

vele peste cari am dat zilele trecute... “Ce izvor bogat de constatări 
pentru cercetătorul care vrea să fixeze valoarea acestor fericite pro- 
ducţii literare, cari aduc un atât de bun renume autorului lor, mulţu- 
mită întâmplărei că nimeni nu le citește.. „Ce stil, ce limbă şi: ce 
"preocupări ! 

“Am răsfoit cea dintâi novelă, întitulată : După aperitive, coman- 
dată fără îndoială de vreo. societate pentru propaganda antialcoolică, 
și refuzată apoi, pentrucă scopul acesteia: e să desguste lumea de 
băutură nu și de literatură... E vorba adică despre un oarecare domn 
Maximilian, — de unde lo fi cunoscând d. Agârbiceanu? — care se 
întoarce întradevăr acasă cam „afumat“ și căruia, din această cauză, 
i se face rău. — „Imi vine să cred că ai venit beat“, îi zice, la început 
nevasta. „Să-ţi fie ruşine nasului, te afumi cu țuici !* îi adaugă apoi, 
mai categoric. „Eşti beat“ şi „Te-ai îmbătat“ conchide apoi, pentru 
a urma din când în când astfel : „Ticălos bătrân! Te-ai îmbătat ne- 
norocitule, Eşti beat turtă“, şi așa mai departe. fată preocupările. de 
ordin artistic ale dlui Agârbiceanu : polemizează cu apertivele !: Dar 
cel puțin, dacă ar face-o cu humor, dacă din țesătura neînsemnatei 
anecdote sar desprinde o caracterizare, dacă ar întrebuința o metodi 
de descripție caricaturală ... Nimic! D. Agârbiceanu se rătuieşte așa, 
otova, cu micile slăbiciuni "alcoolice ale eroului său: „dă-i cu mas- 
dine, dă-i cu. brânzeturi, dă-i cu ouă răsfierte, dă-i cu sardinii, și toate 
peste olaită, claie grămadă învelite în muștar! Și fuicile şi vinul roş pe 
inima goală ! ! Mâncare de creștin e aceea?“ 

Firește că nu e mâncare de creştin, și: d. Agârbiceenu, care e 
și preot, ar face foarte bine dacă ar ține credincioşilor săi o predică 
in contra ouălor răsfierte și a vinului Toș. . Dar nu, d. Agârbiceanu 

„cel mai bun prozator al Ardealului,“ "deci face o novelă, al cărei 
a culminant e acela... când i se face rău imprudentului consuma- 
tor de sardinii și de ţuică fiartă. Și, pentrucă am admirat subiectele 
cari preocupă pe d. Agârbiceanu, să-i admirăm și stilul. E la înălțimea: 
preocupărilor „truntașului“ scriitor: — „In loc de orice răspuns, zice 
d. Agârbiceanu, bărbatul gemu, își lăsă pe speteaza scaunului grumazii 
groși, pleopele-i căzură grele, şi printre buzele groase, vineţii, pătrunse 
un pâsâit prelung cași cum s'ar desumjla o bășică uriașe. Femeea 
ascultă, cercetător: nu ştia de unde vine sunetul . 

Era şi greu... De unde să știe biata femee că pâsăitul acesta 
pornește tocmai din talentul de prozator al dlui Agârbiceanu? (care ne 
mai dă. dealtfel și alte amănunte, destăinuindu-ne că amatorul de ape- 
ritive are deobicei obrajii dăbălați, nu poate să-și despăture buzele, 
şi din când în când, îi trage câteun sughif.. 

Și la urmă, cine credeți că e de vină pentru această nenorocire ? 
Taie bodega, inspirația dlui Agârbiceanu? Nici de cum! De vină 

România Mare. Poate nu credeți? Să mai facem deci încă o 
ciale „Uite, ești beat turtă, văd după cum te razimi să nu cazi, zice 
consoarta victimei dlui Agârbiceanu. De aceea n'ai putut mânca nimic 
Ja masă. Acum, la culcare! Doamne Dumnezeule ! România asta mare ! 
Și bătrânii se scrintesc.“ 

Cum rămăpe însă cu literații regionalişti ? întrebăm noi. Să 
mistuim, în numele solidarităței ardeleneșşti această proză trivială, în - 
care se sbate o vulgaritate informă, greoaie şi brutală sau această 
limbă scălciată şi gloduroasă, de unde nu se desprinde nici un scru- 
pul artistic, nici o veleitate literară? Să. acceptăm aceste . preocupări 
mărginite, acest stil de jandarm rural cu două clase primare?; Ce ne 
poate obliga la aceasta ? Regionalismul Merata," Prestigiul: geografic: 
al Agârbiciului ? Patriotismul local? 

Novela După aperitive nu este însă, cum Sar putea: crede, un. ` 
singuratic „lapsus“ literar. Toată opera dlui Agârbiceanu exală acelaș ' 
parfum de ogradă îngustă, închisă în aceleaș otizonturi reduse și. ne 
servește aceeaș limbă sgronțuroasă, care nu e nici populară și nici | 
cultă, câre e pur şi simplu anti-literară. lată cealaltă novelă: Omu? 
de piatră, publicată în revista Gândirea, în care d. Agârbiceanu se relevă şi . 
subt înfățișarea de scriitor... moralist, — cum am auzit spunându-se pe! 
alocuri, — povestindu-ne cazul, întradevăr foarte rar al unei doamne - 
care îşi înșeală bărbatul. In alte mâini de fin analist, și de ales ob- . 
servator, această întâmplare banală ar fi atins poate limite literare. In ` 
mâinile nepricepute ale dlui Agârbiceanu, psihologia femenină apare ` 
„respingătuare și de o brutalitate stranie. „Crezi, că Pam dorit pe ofiţer ? 
întreabă eroina dlui Agârbiceanu Dar "Pam scuipat, în vreme ce el 
mă înăbușa cu îmbrăţișeri, ca un animal. L-am scuipat și lam bles- 
„temat. ...“ Apoi, ca să-și motiveze adulterul, doamna cu pricina adaugă: 

„Uite, când îl scuipam pe ofițer şi mă înăbușam de scârbă, mă 
gântiiam trec peste asta, iar acasă când îi voi spune, el (bărbatul) mă 
va sugruma încet.. Gândul acesta îmi dădea putere să. îndur grozăvia . 

Dar bine, noi de'unde să ne luăm răbdarea de a ceti până la 
capăt această istorisire lipsită de orice delicateţe, cu femei cari când 
se sperie scot un „țipăt micuf, a căror față de emoție se “schimonosește“, 
Și cari își înșeală bărbatul, chiar când acesta e cum am zice „bun, blând, 
muncitor, curat (2) fără viţii.“ D. Agârbiceanu zugrăveşte stările sufle- 
teşti cele mai intime cum ar descrie modu! de prăsire al porcilor 
domestici, mânuieşte vorbele cu îndemânarea cu care un elefant ar 
dansa menuetul şi prezintă în fața noastră o lume despre care, am 
vrea grozav să ştim, unde a întâlnit-o cucernicul fost preot dela Orlat . 


* 
kod $ 


Avem de-aface, fără îndoială, cu o primitivitate, care aminteşte 
oarecum figurile tăiate stângaci în lemn, de pe sculpturile vechi, expuse 
în cine știe ce muzeu provincial, dar o primitivițate de concepție K 
lipsită de savoarea specială a vremei, și din care nu transpiră nici o 
urmă intelectuală, nici o îngrijorare artistică. E numai o sărăcie exas= 
perantă de idei, un categoric dispreţ pentru formă, — e regionalismul 
literar despre care vorbeam la începutul acestor rânduri. Căci d. Agâr- 
biceanu e „cel mai bun prozator al Ardealului“ și criticele îndreptate | 
împotriva ororilor dsale literare sunt însușite de orgoliul provincial al 
unor regionaliști, cari le revendică pentru ei, ca pe un titlu de glorie. 

Vorba lui Caragiale: — „Avem și noi prozatorii noștrii.“ Nu vă atin- 
geți de ei! 

Noi credem însă altceva. Credem că Ardealul desrobit, chemat 
da o desfășurare nestânjenită a energiilor sale creatoare şi așezat pe 
picior, de egalitate cu celelalte provincii românești, are și el acelaş 
patrimoniu de gândire care e al tuturor Românilor, și în care urmează 
să se topească laolaltă toate contribuțiile sufletești, ori din ce parte a - 
Românismului ar veni ele. Ne-am ridicat împotriva regionalis mului 
politic, ale cărui tendințe de izolare au încercat să sugrume libera 
circulație a forțelor noastre naționale; cum să nu ne displacă deci, 
cu atât mai mult, acest regionalism intelectual, de o îngustime deplo- 
rabilă, care se pune și el la adăpostul graniţelor sfărămate pentru a 
înfățișa banalitatea, mediocritatea și vulgaritatea, subt eticheta obiş- 
nuită numai în industrie : Made în Transsylvania. Vechia apăsare a 
stăpânitorilor de ieri nu mai împiedică creșterea în voie a spiritului 
şi exprimarea -aleasă a simțţirei românești ; forma literară pe care o 
“îmbracă acest spirit și această simțire se cade deci să fie văzută prn 
unghiul de exigenţe artistice cari se aplică oricărei producții de acest 
„soi. Indulgenţa tacită a minciunei convenționale oprește în loc avântul 
spre desăvârşire a literaturei, oriunde sar manifesta ea. Nu ne tre- 
buiesc, deci, scriitori cari să trăiască în funcțiune de bârlogul unei 
anumite frânturi de teritoriu, pentrucă niciodată un Frederic Mistral 
ma fost glorificat numai pentrucă a scris pe Mireio în limba proven- 
sală, ci „pentrucă a fost un poet adevărat. La o parte cu primejdioasa cons- 
piraţie î în jurul talentelor inexistente. Deschideţi zăgazurite dintre provin- 

cii, să curgă nestânjenite apele primăverei noastre, — şi să curețe cu vol- 
bura lor tot ceeace este pleavă ușoară și vreascuri 'netrebuincioase. 


MOISE NICOARĂ 


Grucea bisezicei. 


Aşă te văd: în vârf de turn sfinţită 
Mai albă ca zăpâda şi lumina ; 

lar toamna, când e palidă grădina 
De plânge frunza toată irosită, 

Tu parcă eşti o flacără ușoară — 
Un înger coborât din largul slavei 
Ușor oprit la marginea dumbravei 
S'asculte pasul toamnei cum coboară... 


VOLBURĂ POIANĂ 

Post mortem... 


Cetitorul de gazete la noi trebuie să fie, — cum sa mai spus, — 
înarmat cu un mare capital de indulgență: Multele inepții şi ma. ales 
marea cantitate de minciuni care se multiplică zilnic în sute de mii 
de exemplare ar isbuti în adevăr să te exaspereze, dacă locul. revoltei . 
xu l-ar lua ironia iertătoare cu gesturile potolite ale omului care sa 
împăcat demult cu prostia deaproapelui. In acest chip toate exhibițiile 
tiparului primite cu-o specială îngăduință îți trec pe dinainte sgura 
lor cotidiană, trezind o rezonanţă la fel cu flecăria bărbierilor, având 
scuza şi una și alta, că până la un punct amândouă sunt profesionale. 

Urmărind cu aceste nobile sentimente puzderia de grosolănii d'n 
coloanele bietei noastre prese, nu mă părăseşte decât foarte rar blân- 
deța evanghelică ce mi-am impus față cu toate ziarele afiliate aşa zi~ 
sului partid național... E de altfel destul de firesc acest lucru, fiindcă 
de obicei după ce-ai întors spatele cuiva nu mai e interesant: ce se 
bolborosește pe urma ta. De-aceia numai din când în când, cu prilejul 
unei stupidități prea mari sau înjurături. prea trăznite, mă cred dator 
să arunc detractorilor mei câte-o rectificare răzleață, ca să feresc de-o 


- complectă desorientare pe bunii noștri oameni din provincie ce-au 


păstiat încă resturi anahronice din prestigiul slovei tipărite... 
Un număr recent din Pafria dela Cluj mă silește din nou să 


liau această atitudine de apărare. Gazeta d-lui Iuliu Mania, cufundată 


întro tăcere înăcrită, de câte ori ar trebui să justifice greșelile patro- 
nilor ei, puţin împrieteniți cu tainele scrisului românesc, din două în 
două săptămâni lansează în scurte Cuvinte câte-o calomnie sau trivi- 


__alitate Ja adresa mea... 


O dăm pe cea mai proaspătă. 

Intrun articol cu titlul: Polificianismul iu înmormântarea lui 
Vasile Lucaci, autorul anonim -care nu mai poate de „doliu“ pentru 
răposatul, întrun stil strâmb Și cu-o răutate neagră se. repede la cei 
care au asistat la înmormântare, înviauihdu-i „că nau săvârșit acest 
act de pietate decât pentru a se „ilustra“ pe ei... După-ce nu vede în 
„averescanii“ veniţi la trista ceremonie, decât niște „hiene profana- 
toare de morminte“, distinsul bărbat scrie următoarele: Pentru d. O. 
Goga, Vasile Lucaci a însemnat ceva în viața neamului nostru, pentru 
că a fost membru în partidul poporului. Nu poate exista o mai gro- 
solană profanare a memoriei unui mort decât aceia de-a-l desprinde 
din cadrul luptelor naționale și a-l înregimenta în actele meschine etc.“ 
Şi tot așa îi dă înainte cu „politicianismui de partid“ de care maş fi 
ižcut vinovat la îngropăciune eu „hiena profanatoare“, care mam „în- 
ghesuit cu discursul“... - 

Rog pe cetitori să recitească cuvintele rostite de mine cu această 
ocazie, să le asemene dacă vor și cu magistralul panegiric al d-lui 
Cicio- Pop, delegatul partidului național, a cărui proză sa publicat în 
Patria şi să judece, întrucât mă pot atinge aceste chelălăieli inoportune. 

Delicatul n meu adversar nu se mulțumește însă numai cu atât: 
E! continuă : „Când a zăcut bătrânul luptător, d. Goga, deși stă 

mai aproape ca oricine de Satu-Mare, n'a simțit nevoia să viziteze o 
singură dată pe Vasile Lucaci“... lar mai departe: „Această mângăiere 
și alinare numai d. Vaida i-a făcut-o astăvară, când, împreună cu mai 
mulţi tineri din partidul național, (!) a vizitat pe Vasile Lucaci“, 

Cu alte cuvinte, pentru a plasa vizita d-lui Vaida, Patria falși- 
fică din nou. Adevărul e, că în societatea colegului Petru Groza am 
fost anume la Satu- Mare să văd pe părintele Lucaci bolnav în- cursul 
verii şi mă declar gata să relatez oricând din ultima noastră convor- 
bire aprecierile lapidare ale acestui mare român la adresa conducă- 
torilor dela Cluj... 

Scriitorul articolului nu se opreşte nici aici, cu multă simţire 
mai insinuiază și următoarele: — „Aducându-ne aminte de mizeria în 
care zăcea Lucaci, cu o legitimă. revoltă ne întrebăm ; de ce, d-le 
Goga, nu i-ați sărit în ajutor ca să-i ușuraţi” suferința 2“ 

De sigur, dacă aș avea delicateța foștilor mei amici aș putea da 
o desminţire cu care să arăt purtarea mea, pe urma căreia mă găsesc 
"cu conștiința împăcată, dar mă reține bunul simţ, care după cât văd 
și-a dat Și el demult demisia de membru al partidului național... 

Patria termină cu-o apostrofă de sus de tot: — „Deci politicia- 
nismul în loc să se bucure, să se fi rușinat la groapa lui Lutaci“. 

Naș mai releva inteligenta observaţie a unui condei zăpăcit, dacă 
în atmosfera de jale a funerariilor regretatului luptător nu mar fi isbit 
o notă stridentă, caracteristică pentru moravurile de astăzi și pe care 
o trec aici venind vorba de... „bucurie“... In drum spre Șișeşti mi s'a 
prezentat conducătorul delegaţiei studenților universitari din Cluj, care 
mi s'a plâns că în ajunul îngropării părintelui Lucaci în Satu-Mare, 
în sala restaurantului Dacia, o ceată de români pe urma. unei agape 
stropite cu mult vin, se dedá laun strașnic chef „împreunat cu dans“ 
(cum ar zice regionaliștii noștri) și că dânsul cu colegii săi au fost 
nevoiţi să protesteze în mod public împotriva acestei impietăți, pără- ` 
sind localul .. 

— Cine-a aranjat acest banchet vesel? — am întrebat pe revol- 
tatul doctor din Cluj. 

— Partizanii d-lui Cicio-Pop, —a fost răspunsul tânărului amic... 

Cum vedeți... „bucuria“... 


* 
* $ 


Am stăruit poate prea mult asupra tristelor certificate de bună 
credință, dar mi s'a părut prea temerară îndrăzneala acestor domni, 
la două săptămâni după moartea unui om care ma avut decât cea mai 
aspră osândă pentru dânșii, să-l revendice pe seama lor și să arunce 
cu noroi în prietenii lui... 

Cu astfel de procedee, sunt absolut sigur că Patria va apare în 
chenar negru la moartea mea și că patronii ei îmi vor ţine discurs 
cu sintaxa lor adorabilă la groapă, strigând că subsemnatul a fost -cel 
mai devotat aderent din comitetul de-o sută... 

— Foarte mulțumesc, dar nu revendic această onoare... 


OCTA VIAN GOGA 

Nani, nani..... 


L. 


A fost pe vremea, când leagănul își făcuse intaia triumfală în 
casa noastră. Atunci sa ivit Solomica, copila bunului meu vecin. A 
răsărit așa ca o arătare, nici nu ştiu, mi-a dat bună-ziua ori nu, când 
a venit? Lângă ușă, cu mâinile încrucișate pe piept, ca omul care aş- 
teaptă ceva, privea sfioasă leagănul. 

Cum fetița ce ne-o dăruise Dumnezeu atunci era cam așa ca 
mama focului, ma avut să aştepte mult. Țipătul ce se auzi în curând 
o făcu să tresară şi să alerge la leagăn. 

De-acum Salomica deveni oaspe aproape zilnic al casei noastre, 
un oaspe binecuvântat, trimis parcă anume din cer. Numai ea se pri- 
cepea să ne adoarmă și să ne mulcomească fetița. O iubea cu patimă, 
o iubire în care își topia tot sufletul și care o făcea să inventeze tot 
felul de jucării, numai s'o vadă că se bucură şi râde. Râsul acela 
dulce al copilului de leagăn, farmecul căruia nu-l poate reda nici 
condeiul scriitorului, nici penelul pictorului, pe Salomica o transforma 
cu totul. Invăluia atunci pe fetiță întro privire dulce, dulce, ochii ei 
mari, vineți, căpătau o strălucire deosebită, ca ochii unei sfinte... - 

Când fetița era chiar mai rea ca mama focului, își desfăcea co- 
sițele, — două cosițe aurii, lungi și groase, — iar fetiţa le prindea 
cu amândouă mânile, le trăgea şi râdea. Din felul cum Salomica își 
strângea ochii și de pe expresia feței eu pricepeam, că o doare, 
dar ea răbda durerea forțându-şi un zâmbet și era fericită că vede pe 
copiliță râzând. 

O adormia întotdeauna pe braţe, plimbându-o de-alungul. odăii și 
îngânând : 

Nani, nani, 
Puiul mamii, 
Nani, nani, nani! 


Dac'adormia, o așeza în leagăn, o săruta în dreptul frunții, dar 
abia atingându-și buzele, ca să n'o trezească, îi acoperea obrăjorii cu 
un văl subțire Şi... înainte de-a apuca să-i spunem un cuvânt de mul- 
țumire își “pierdea urma, pentru-ca, pe când se trezia fetița, să 
reapară... i 

lubirea asta pătimașă o nutria Salomica față de orice copil de 
leagăn. De se întâmpla să aducă vre-un copil la botez când era și ea 
de faţă, făcea ce făcea, smulgea copilul din braţele moașei și îl plimba 
de câte-va ori de- -alungul casei. 


— Nani, nani, 
Puiul mamii, 
Nani, nani, nani! 
Intro zi venise cam târzior, fetița noastră era în leagăn, — da- 
că-mi aduc bine aminte, pe la al cincilea plâns. A luat-o pe braţe. 

— Nani, nani, -> 
Puiul mamii, 
Nani, nani, nani ! 
Dar căntecul acum nu prindea, fetița plângea mai departe. Atunci, 
o duse în grădină și se așeză cu ea la umbra unui nuc. 

— Puiul mamii, — îi zise mângăindu-i obrajii, — ție nu-ți mai 
place cântecul? Dar "poveştile îți plac? Lasă, că-ți spune mama o po- 
veste. Ascultă numai: 

„A fot odata fot, că dacă wal fi fot, nu s'al poveti, a fot odată 
un împălat și împălatul acela a avut o fată și fata aia a fot mândlă, 
mândlă, ca tine de mândlă și cu pălul de aul“... 

Pe când zmeul venia să fure pe fata de împărat, fetița privea pe 
Salomica cu ochii mari, deschiși, părea că-i înțelege fiecare vorbă. lar 
când a venit Făt-frumos s'o scape din ghiarele zmeului, adormise... 


II. 


Cum Dumnezeu cam blagosloveşte pe popi, leagănul a rămas o 
podoabă statornică a casei noastre. Pe Salomica o socotiam. ca apar- 
ținând familiei, ca pe-o păsărică ce vine din când la cuib, apoi se 
duce și apoi — iar se întoarce. Când legăna pe cel de- al șaselea, 
era fată mare. De se întâmpla să fie și ceialalți cinci de faţă, îi în- 
văluia pe toţi în privirea duioasă a frumoșilor ei ochi, părea că vrea 
să le zică: 

— Dragii mei, pe toți vam ținut în brațe,.. vam legănat, vam 
adormit, vam cântat : i 

— Nani, nani, 
Puiul mamii, 
Nani, nani, nani... 


Se făcuse frumoasă, dar, nu înebunia după flăcăi. 


— De-o fi să se mărite fata asta, — îmi zicea câte-odată preo- 
teasa, — să ştii că n'o face de dragul mirelui, ci numai.... ca să aibă 
copii, să aibă cui să cânte: 

— Nani, nani, 
Puiul mamii... 


Sa măritat în câșlegile ce-au urmat şi la nunta ei eu și preo- 
teasa am fost nuni mari. Fiind părinții ei fruntaşi în sat, se adunase 
lume multă la ospăț. Ea şedea lângă mire, smerită, cu capul plecat în 
pământ şi roșind la toate glumele mai îndrăsneţe, — cum e obiceiul 
la nunţi — ale mesenilor. Din când în când, arunca pe furiș o pri- 
vire către colțul dinspre ușa al mesei ultime. Acolo era o femeie cu 
copil în braţe. Trupul ei făcea atunci o mișcare ușoară și din miș- 
carea asta eu pricepeam, că Salomica ar vrea să treacă peste mese şi 
peste oameni, să smulgă copilul din brațele femeii, să-l alinte și 
să-i cânte. 

„Nani, nani, 
Puiul mami, 
Nani, nani, nani... 

— Vezi pe mireasa noastră — șopti o femeie preotesei, — cum 
se topeşte după copii ? Și vezi, se întâmplă uneori, că tocmai femeile: 
cari se topesc mai mult “după copii, nau parte... 

Salomica a auzit fiecare cuvânt şi — ca toate miresele, — și-a 
ascuns. obrajii în palme. Ca să roșească ori să îngălbenească ? Nu; ştiu.. 

Prevederile femeii nu sau împlinit. La anul Salomica născu un 
băiat, frumos, ca ea. Dar așa era de slăbuţ, încât după botez am zis 
preotesei : 

— E bun Domnul, dar pe finuțul ăsta n'o să-l vedem plecând 
la oaste..... 

Ochii Salomicăi vedeau însă altcum. Când -o întrebam: ce mai 
face finuţul? — îmi răspundea veselă: 

— Se îngrașe văzând cu ochii... 

<- Venia des la noi cu băiatul pe brațe. Când începea să ţipe, îl 
plimba prin casă, ca odinioară pe-ai mei, învăluindu-l în privirile ne- 
mărgenitei iubiri de mamă și îngânând acelaș : 


— Nani, nani, 
Puiul mamii, 
Nani, nani, nani... 


lubeau pe băiat și fetitele mele, îl smulgeau adeseori din brațele 
Salomicăi, îl plimbau, îl alintau și îi cântau: 


— Nani, nani, 
Puiul mamii, 
Nani, nani, nani... 


Aianei ochii Salomicăi se umpleau de lacrimi. 

— Vezi, nașă, — zicea preotesei, — cum îmi întorc împrumutul ? 

Când era băiatul de unsprezece luni, începu să tuşească. Eu știam 
că acesta e începutul sfârșitului. O simţise asta și Salomica. De-aci 
încolo era pururi tristă, nici preoteasa, nici copiii mei mo mai puteau 
face să zâmbească. 


In dup'amiaza unei Sâmbete se nimerise la noi tocmai când preo- 
-teasa făcuse un cozonac: un fel de turtă dulce, care se topește în 
gura omului, — cum Sar zice, — se mănâncă singură. Dete și 'băia- 
tului o bucăţică și băiatul o mâncă eu lăcomie mare. Atunci pe faţa 
Salomicăi se întipărise iar un zâmbet. 


De-acum, Salomica aducea în toată săptămâna făină, zahăr și 
ouă, iar preoteasa făcea un cozonac mare, ca să aibă „puiul mamii“ 
pe-o săptămână încheiată. 

Așa s'au scurs încă șease luni, iar „puiul mamii“ mânca cozo- 
nac, zâmbia și tuşea. Salomica sigla. că băiatul se face din zi în zi 
tot mai roșu. Avea dreptate uneori, era roșeața de-o clipă a omului 
ce nu mai are “multe. 

Insfârşit sosi și ziua ultimului cozonac. 

Era pe la sfârșitul lui Maiu și când sosi Salomica cu băiatul, 
preoteasa tocmai tăia cozonacul în bucățele. Era un cozonac foarte 
reușit. Când îl văzu băiatul, se smulse dela sânul Salomicăi și își în- 

' tinse mânile amândouă către preoteasa. li deteră o bucăţică, iar co-. 
„pilul o duse la gură râzând. 

Dar... îl năpădise de-odată o tusă grozavă, de mi-se rupea inima 
când îl vedeam. Apoi un val de sânge îi năvăli pe gură şi pe nări. 

: Salomica se făcuse albă, ca varul. Privea pe. băiat cu ochii tul- 
buri, iar după încetarea . sângelui, când băiatul începu să geamă, ca 
trezită din vis Sapucă să-l sărute cu patimă. Apoi... se ridică și porni 
de-alungul odăii, stringându-l cu putere la sân: 


— Nani, nani, 
Puiul mamii, 
Nani, nani, nani ! 
Abia când, după câteva plimbări, s'aplecă să-şi mai sărute odată 
odorul, a băgat de seamă, că ține în braţe un. mic cadavru. 


II. 

Trei săptămâni a fost ca nebună. Cine=o vedea, mereu cu ochii 
plânși, cu privirea pierdută în zare, trebuia să se cutremure de mila 
ei și mă cutremuram și eu de câte ori o vedeam. Odată am aflat-o 
în cimitir, era tăvălită pe mormântul băiatului și suspina: 


— Nani, nani, 
Puiul mamii, 
Nani, nani, nani! 
— Salomică, — i-am zis, — nu-ți face chiar de cap ! Ai bărbat, 


vrei să-l laşi în văduvie? E bun Dumnezeu, o să- -ți mai dea copii... 
Sa ridicat, și-a șters ochii și mi-a răspuns cu jumătate glas: 
— Aşa-i, nașule, eu sunt o muiere nebună... Mi-e dus bărbatul 
de-acasă şi am găsit prilej să îug la cimitir... De- -acum no să mai 
viu.. . măcar că, vai, aşa mapucă uneori dorul să mă duc lângă „puiul 
mamii“ „să-l trezesc, să-l încălzesc, să-l adorm și-apoi... iar să-l trezesc... 


x 


` Dorul i-sa împlinit încă în toamnă. izbucnise in sat epidemia 
frigurilor spaniole și a fost și ea între primele jertfe, Au lărgit groapa 
băiatului, așa cum a lăsat ea cu limbă de moarte. Sicriul ei Pau așezat 
alături de-al băiatului. După așezarea sicrielor sa auzit un mic sgomot ` 
- în fundul gropii. Sa surpat poate vre-o fășie de pământ în dreptul 
sicrielor, cum sa întâmplat și alte-dăți. Femeile satului spuneau însă 
că sa întors moarta. în sicriu, ca să fie cu fața spre băiat și că în 
vremea când groparii astupau mormântul, printre bulgări străbătea un 

geamăt de copil, urmat de-un duios: 

— Nani, nani, 
Puiul mamii..... 


SEPTIMIU POPA 

Nimic... nimic... nimic... 


— Sau „marele`expozeu“ al dlui Iuliu Maniu la Bucureşti — 


Mărturisim că aşteptam fără nerăbdare, dar cu oarecare curiozi- 
tate, așa numita „descălecàre“ a dlui Iuliu Maniu la București. Şeful 
celor o sută de regionalişti dela Cluj s'a apropiat totdeauna cu o 
deosebită băgare de seamă, am putea zice chiar cu o pronunțață teamă, 
de frământările politice ale vechiului Regat. Prevenitor și politicos cu 
toată lumea, cu apucături unsuroase de neobosit dansator, d. luliu 
Maniu era totdeauna gata pentru toate „pertrăctările“ discrete, ocolea 
ciocnirile decisive în câmp deschis, răspundea atacurilor cari i-se adu- 
ceau, cu atitudini mirate de fecioară nevinovată și critica el însuș, când 
se punea câte-o palpitantă problemă de regulament, la Cameră, cu 
nesfârșite ocoluri, reticențe și menajamente, — câștigându-și astfel un 
netăgăduit renume de om rezervat și bine crescut. Proverbiala sa ne- 
hotărâre era perpetuu izvor de glume, mai ales pe scena teatrului 
„Cărăbuș*“ ; dar, în definitiv, ea lăsa multor naivi speranța unei vii- 
toare înţelegeri, și nu supăra pe nimeni prea tare. 

Dar, întro bună zi, d. Iuliu. Maniu sa decis să ia o... jumătate 
de hotărâre, și s'a prefăcut că fuzionează cu foștii partizani, rămași 
fără sprijin, ai regretatului Tache Ionescu. Preşedintele noului „partid 
„ naţional“ avea să treacă fostul hotar al teritorului guvernat altădată de 
Consiliul dirigent, obligat să vorbească de data aceasta lămurit, așa 
cum se cuvine unui candidat de prim-ministru, răscolind probleme 
vaste, vânturând idei călăuzitoare, clădind soluții trainice. Ezitările da- 
rului său oratoric, îndoieturile de şale ale cugetărei sale politice, timi- 
ditatea rușinată a gesturilor sale, toate trebuiau să se evaporeze. D. Iuliu 
Maniu era aşteptat de partizanii săi din vechiul Regat, cari se pregă- 
teau să soarbă cuvintele sale de evanghelie, cu lăcomia unor ucenici 
însuflețiți. 

Fostul președinte al Consiliului dirigent, care cucerea cu mân- 
găieri atât de sfioase tribuna Parlamentului, de unde. se rostogo- 
leau frazele sale incolore, avea să vorbească acum în aceeaș sală mo- 
destă de club, în care răsunaseră altădată cuvintele unor înaintași ca 
Tache Ionescu, Barbu Delavrancea și Nicolae Filipescu. Grea sarcină 
pentru bietul advocat dela Blaj! Tache lonescu rostise acolo atâtea 
discursuri strălucite, în cari se înșirau într'o îndemânatecă înlănţuire, 
admirabile caracterizări a situațiilor și fericite limpeziri politice; Barbu 
Delavrancea încălzise, acolo, atâtea inimi și neîntrecutul său dar de a 
însufleţi vorba românească, crease atâtea frumuseți literare; iar Nicolae 
Filipescu, această dârză figură reprezentativă a iubirei de neam, cris- 
talizase, simplu și lapidar, atâtea adevăruri nestrămutate ale nădejdilor 
noastre naționale; — sarcina dlui Iuliu Maniu depășea obişnui- 
tele sale „expozee“ pe cari d. Marie din comitetul de-o sută le aplauda 
din răsputeri, după două ceasuri de admiraţie plină de chinuri... 

Așteptam, deci, cu oarecare curiozitate, cuvântarea- -program a 
dlui luliu Maniu la Bucureşti. Aflasem că mare parte din opinia publică 

a vechiului Regat nu se lămurise încă asupra unei legende, care pe 
noi nu ne-a înșelat niciodată, și ne închipuiam iluziile cari se mai 
țeseau încă în jurul „evenimentului național“ trâmbițat de Adevărul 
dlui lacob Rosenthal. — „Descalecă“ d. luliu Maniu „la București, ia 
să vedem ce are de spus d. Iuliu Maniu! In ceeace ne privește, ma- 
veam. mari speranţe: știam că d. luliu Maniu nare multe lucruri de 
spus. Eram curioși însă, cum avea să iasă din o încurcătură ca aceasta, 
cerebralitatea gloriosului descălecător. Ne închipuiam că d. luliu Maniu 
sa refugiat cel puțin pentru două săptămâni la Blaj, unde, în vasta 
sa sofragerie, — pentrucă bibliotecă nu posedă, — s'a așezat temeinic 
să-și pregătească expozeul, răstoind câteva volume din „Lexicon“ și 
studiind cu atenție câteva modele de discursuri celebre. Ce greutate 
mare, să ţii o cuvântare-program? Câteva principii politice, pe cari, le 
găsești în orice dicționar encilopedic la litera N. (cuvântul: naționalism) 
şi la litera D (cuvântul: democrație) — şi câteva fraze răsunătoare 
ciupite dela Demostene sau dela Francisc Deak... Așteptam numai re- 
zultatul acestei ingenioase operații de compilare. 

Astăzi, curiozitatea noastră e satisfăcută. Nu însă și așteptările 
partizanilor dela București, asupra cărora discursul dlui Iuliu Maniu a 
revărsat o decepție, o deprimare și o consternare iremediabile. Nicio- 
dată, noul șef al partidului democrat n'a fost mai deşert, mai lung și 
mai plicticos. Frazele fugeau una după alta, banale, seci și goale, 
az'stența aștepta, aștepta, aștepta, oamenii se uitau, mirați, supăraţi, 
desperaţi, unii la alţii, expozeul se desfășura înainte ca un film prost 
pe care-l vezi a zecea oară, şi din vorbele îngăimate ale dlui luliu 
Maniu nu eșea nimic. Nici soluţii politice, demne de Tache Ionescu, 
de oarece d. luliu Maniu e.prea prudent pentru a îndrăsni să-și taie 
un drum de luptă. Nici frumuseți de formă, pentrucă, vai! d. luliu 
Maniu mare talentul lui Barbu Delavrancea. Nici adevăruri călăuzi- 
toare pentru conștiința națională, pentrucă d. Iuliu Maniu simte mult, 
mult mai puțin românește de cum simțea Nicolae Filipescu... 

Atunci, ce? Nimic, nimic, nimic!... Un nimic atât de categoric, 
încât chiar dacă am vrea să luăm în serios actul politic săvârșit la - 
Bucureşti deunăzi, și am încerca să răspundem principiilor, argumen- 
telor sau părerilor dlui luliu Maniu, n'am puteau-o face, cu toată bu- 
năvoinţa, pentrucă dsa n'a expus niciun argument și ma susţinut nici-o 
părere. Gândirea politică a dlui Iuliu Maniu sa rezumat în geniala 
formulă a doctrinei sale de guvernământ care este, — ţineţi-vă firea, 
iubiți cetitori! — solidaritatea națională și dreptatea socială. O arie 
răsuilată, pe care glasul puţintel al dlui Iuliu Maniu mo cântă cel 
puțin cu unele variaţii inteligente. 

Dar, ca să nu ne învinuiți de judecată pătimașe, luaţi și frunză- 
riți interminabila proză. Arătaţi-ne o singură frază fericită, o singură 
idee care să nur circule, zilnic, prin toate colțurile de stradă. O sin- 
gură imagine, o singură cugetare... Nimic... nimic... nimic... 

— Lupta cu expozeul dlui luliu Maniu! 


— Să vă trăiască! 
” IOAN BALINT 

Europa reacționară 


Cine ar îi încercat, a doua zi după război, să facă profeția epo- 
cei de reacțiune care avea să urmeze atât de curând, ar fi fost, fără 
îndoială- considerat ca profet mincinos față cu așa zisa „cascadă a 
tronurilor“ și terminând cu anarhia cea mai complectă, sub forma bol- 
şevismului comunist. 


Și totuși profeții aceia ar îi avut dreptate. Europa suferise moik 
și sângele vărsat cu atâta dărnicie cât şi sărăcia imensă care avea să 
urmeze războiului, desorientaseră o clipă sufletele și minţile oamenilor 
și popoarelor. Suterința și lipsa sunt sfetnici răi, și cine judecă prin 
prisma adversităților momentului, judecă totdeauna fără obiectivitate și 
fără mult adevăr. 

Popoarele au judecat astfel pe conducătorii lor din ajunul și din 
ceasul războiului cu. nespus de multă severitate. Inaintea lor se pro- 
iecta numai ruina economică care amenința toate statele, adunând în 
faţa aceleiași primejdii atât pe învingători cât și pe învinşi. Cauzele 
adânci ale unor asemenea fenomene sociale și economice, oamenii ori 
“nu le înțelegeau ori nu le căutau. Rezultatele imediate însă, percepti- 
bile tuturor, și cari tindeau în aparenţă a diferenţia mereu mai muli, 
pe cei bogaţi, pe capitaliștii cărora războiul le profitase, de cei săraci, 
de proletariatul care suferise și care suferea încă, erau la rândul lor 
cauza firească a unei stări de lucruri specifică momentelor de mare: 
criză morală. 

Orice formulă de nouă organizare socială putea apare deei ca 
mântuitoare; în orice tendință de nivelare a organizmului social, cu 
forța chiar, oamenii începeau să caute garanția viitorului. Era mult 
adevăr Și multă dreptate în revendicările tuturor acestor nefavorizați 
ai soartei. Cauza lor. putea și trebuia să însuflețească orice inimă ge- 
neroasă și orice minte pătrunsă de adevăratul interes social. 

Cum se întâmplă mai totdeauna, sa întâmplat însă și cu mișcarea, 
să-i zicem proletără, de după războiu. Ea a fost exploatată de ariviști şi. 

demagogi, cari făcând o trambulină din nevoile şi lipsurile celor mulți, 
propovădu'au o revoluţie, care făgăduia toate bunurile și toate feri cirile. 
Europa a trecut 'printro grea criză, care a dus- -o la un pas de 
ruina cea mare. Având la Răsărit haosul revoluţiei ruse, de. care orice 
zid nu o putea izola îndeajuns, și în interiorul ei sămânţa anarhiei, 
aruncată cu atâta dărnicie pe ogorul roditor al unor suflete bolnave, 
a lipsit puţin ca vasul suferințelor să nu se reverse și să nu prefacă 
totul, dela oceanul Atlantic la munţii Urali, „intro, apă şi un pământ“. | 
Simptomele desagregării sociale se şi iviseră în statele “cele mai civi- 
lizate. Icercările de comunizare a uzinelor și fabricelor din Italia, 
realegerea la Paris în unanimitate aproape a unor comunişti osândiţi 
pentru înaltă trădare, mișcările spartakiste din Germania, nu au fost 
decât epizoduri ale uriașei frământări care a sbuciumat lumea veche.. 
Nu trebue să privim pentru aceasta la acțiunea popoarelor lipsite 
de educație politică, și cari acteptă și aclamă pe oricare stăpân îl im- 
pune forţa sa sau forţa împrejurărilor. Nu pilda Greciei, care osânde- 
şte la moarte pe oamenii readuși în puterea unui plebiscit unic. în 
istoria lumei, și care aclamă azi pe „tiranul“ izgonit. ieri, „interesează 
pe acei cari vor să tragă concluzii definitive. - 
Spre apus se desemnează adevăratele caracteristice ale momen- 
. tului politic pe care îl trăim. Acolo, putem vedea cum în Italia azi toți 
sunt reacționari. Nu înțeleg prin aceasta că numai forța sau teama ce: 
inspiră guvernul lui Mussolini strâng în jurul lui sufragiile poporului. 
In Italia, aceasta nu este cu putință, căci excesele chiar când sunt, nu 
pot să îngenunchieze mult timp o opinie. publică conștientă. Feno- 
menul straniu e însă că forța a impus, a plăcut, mai mult Chiar, a 
stârnit admiraţie. Poporul italian e mândru azi de această uriaşă miș- 
care fascistă, care l-a cucerit și supus întâiu pe el însuși, pentruca 
apoi să cucerească un loc cât mai vrednic țării, în afara hotarelor ei.. 
Numai 'cine a cunoscut Italia în anii de criză prin care a trecut, poate 
ue cât de mare e prefacerea morală, căreia s'a înclinat poporul 
. In ţara aceasta unde pe zidurile căzărmilor se găseau inscripții în: 
onoarea dictatorilor Rusiei, scrise fără îndoială de soldații regelui, și 
unde greva era o armă aproape legală, iar sabotajul un obiceiu intrat: 
în sânge, astăzi proletariatul îmbracă cămașa neagră, simbol militar al 
unei națiuni armate, iar intelectualii subscriu nesiliți aproape, la un 
regim de dictatură. 
i Nu trebuie să credem că oamenii mișcării celei noui sunt de o cali- 
tate mult superioară celorlalți oameni politici, sau că doctrina lor perfectă 
a căpătat sufragiul bine cugetat al maselor. Oamenii sunt aceiași, poate 
mai puțin pregătiți și cu mai puțină experiență. Mussolini este, de si- 
gur, inferior unui Giolitti, unui Orlando, sau unui Nitti. El nu are 
ca aceștia nici cultura vastă, nici priceperea născută şi învățată a tre- 
burilor. statului. Mussolini e însă numai un port-drapel al unei credinţe 
născută tocmai pentru a fi opusă demagogiei biruitoare. Doctrina fas- 
cismului, e deasemenea foarte laconică, și am putea spune că nu este 
în adevărul ei o doctrină, acea care enunță simple formule ca „ordine,. 
autoritate, naționalism, economie“ 

Ce a fost şi ce este atunci fascismul italian? 

In marele desechilibru moral în care se găsea poporul italian, după 
desamăgirea păcii, care nu i-a îmbunătățit imediat situația sa, cu toate 
` jertfele războiului, el a avut o nouă și "puternică desamăgire față de 
oamenii cari l-au cârmuit. A doua desamăgire e însă totdeauna mai 
dureroasă. Tot așa și poporul italian, când sa văzut înşelat mai crud 
decât întâia oară, minţit, vândut aproape, de demagogii cari vroiau o 
nouă ordine a lucrurilor în care nu Sar fi schimbat nimic alta: decât 
stăpânii, sa găsit după patru ani dela război, mai desorientat decât a 
doua zi după armistițiu. El a înțeles atunci că era aproape să piardă 
totul, și reculegându-se a căutat prima lumină ce i-a eşit în cale. 

Lumina acea de astădată numai venea dela „Răsărit“. În ceata îndo- 
elii a strălucit însă fascimul, îmbrăcat în tricolor și aclamând Italia birui- 
toare. Victoria era singurul lucru real, și pe acela revoluția Vrusese 
să-l smulgă. Atunci toți sau strâns în “jurul „Victoriei“. La început 
poate, poporul s'a lăsat sedus, cucerit, luat de vârtejul torentului care 
se revărsa. Mingea de zăpadă însă în rostogolirea ei, devenea mereu 
mai mare, până la a cuprinde un munte uriaș, care sa ridicat deasu- 
pra bătrânului Capitoliu. Și astfel, Roma a văzut muncitori cu cocarda 
roșie la piept, comuniști convinşi în ajun, aclamând triumful trupelor 
fasciste... 

Fascismul â cucerit însă și parlament şi intelectuali. E interesant 
faptul că Nitti marele adversar al oricărei idei conservatoare, omul 
veşnicelor formule transacţionale, a trimis lui Mussolini răspuns, că nu 
are nimic împotriva lui și a operei sale. 

Și-a schimbat oare Nitti ideile politice? De sigur că nu. Finul 
intelectual care e profesorul dela Neapoli, și cari azi scrie „Decadenţa 
Europei“ nu se poate asocia la acea mișcare brutală, care este fas- 
cismul. El însă o justifică, mai mult chiar, poate se bucură în sinea 
lui de înfăptuirea ei. ltalia era pe marginea prăpastiei, și transacțiile 
nu reușiseră la nimic: Să vie atunci valul care stârpește orice rădă- 
cină a unei disoluții sociale, și apoi să se treacă la desăvârșirea 
“operei de democratizare, începută în timpul războiului. Dacă drumul 
la o adevărată și rodnică viață democratică trebuie să treacă prin 
provizoratul unei dictaturi, ei bine, vie şi dictatura. . 

De sigur, că așa au judecat și Orlando, și Nitti și de Nicola și 
Don Sturzo şi Giolitti, cel care și din alte motive s'a bucurat de ca- 
pitularea Camerei, atunci când nu sa opus împotriva noului guvern. 
Toți primesc deci noua stare de lucruri și așteaptă roadele ei. Cari 
vor fi ele? 

Germania prezintă un aspect curios al acestei transformări mo- 
rale a poporului. Acolo reacţiunea și-a ales un centru, pe care l-a 
cucerit, și de unde, încetul cu încetul caută a se întinde peste tot. In 
ţara metodei, nu se putea ca o asemenea evoluție să nu se săvâr- 
şească cu sistem și cu un program bine stabilit. Şi astfel Bavaria a 
devenit nucleul naţionalist şi conservator în jurul “căruia trebue să se 
închege mâine tot zbuciumul germanizmului spre o revanșă pe care o 


"visează toți. 

Minichul e centrul de unde pornesc azi toate directivele şi de 
unde acțiunea este condusă; Nurenbergul este al doilea sediu al fas- 
cizmului bavarez. 

In Bavaria şi-a luat reședința generalul Ludendorff, cel care nu 
vrea să recunoască că Reichul a fost învins prin forța armelor, con- 
siderând că defecțiunea internă a prăbușit rezistența imperiului, Și 
tot în Bavaria a apărut acel Escherich, care cu „Orghes“-ul a încer- 
cat prima înjghebare. militară în vederea luptei ce va veni. Și tot în 
Bavaria, Hitler,-un fost lipitor de afișe, se străduește să întrupeze un 
Mussolini teuton. — Şi tot de acolo, clandestina societate „Consul“ 
își împarte ordinile ei, din cari multe iau înțelesul unor adevărate 
condamnări la moarte. 

De câte ori însă guvernul dela Berlin a vrut să reacționeze, et 
a găsit frontiera Bavariei închisă, Miinich- ul a rostit totdeauna un 
energic și definitiv: „non possumus“. Când după asasinatul lui Rat- 
henau, Reichstagul votă acea lege de „apărare a republicei“, care 
părea ultima armă a democrației germane amenințate de teroarea or- 
ganizațiilor reacționare, guvernul bavarez, fără să şovăiască, a refuzat: 
categoric aplicarea legei în cuprinsul fostului regat. Din ceasul acela 
sa consfințit existența unui stat în stat, a unei Bavarii conservatoare 
și monarhiste, independentă aproape, în interiorul Reichului republican 
şi cu tendinţe socialiste. 

In Bavaria aceasta înarmată și în care toți lucrează în mod 
concordant pentru pregătirea unui război pe care militarizmul german. 
îl dorește cu patimă, guvernul privește cu bună voinţă întreaga operă 
de organizare care se înjghebează sub ochii săi. Berlinul este aproape 
paralizat, şi nu poate decât să iea act de declarațiuni ca acelea ale 
şefului noului guvern bavarez, Knilling, fost ministru al Regelui, care 
nu se sfiește a spune că „Bavaria nu caută lupta cu Berlinul, dar 
dacă Berlinul o caută, Bavaria se va apăra“. . 

E poate, și în fenomenul acesta, o simplă repețire a istoriei, cu 
mici schimbări de roluri. Prusia militaristă care eri a cristalizat uni-. 
tatea forţei germane, în jurul tronului Hohenzollernilor, este obosită şi 
dezorientată. Memoriile Kaizerului, căsătoria sa și toată acțiunea exi- 
latului dela Dom, au îndepărtat orice simpatii pentru dinastia dela 
Postdam. Hohenzollernii germani au încheiat definitiv cariera lor, și 
piatra mormântului sa așezat pe istoria domniei lor. Prusia azi nu 
mai are dinastie. 

La Miinich însă principii sunt sărbătoriți și iubiți. In jurul lor 
se strâng privirile și nădejdile partizanilor învierii patriei. Kronprinzul 
Ruprecht trece la sărbători trupele în revistă, iar guvernul Bavariei 
respectă toate privilegiile dinastiei naționale. 

Şi astfel la Miinich, coroana „Wittelsbach“-ilor îşi păstrează 
vechea strălucire, și totul concordă în a ne convinge, că acolo e un 
simplu interegn republican, menit a ceda locul, ca cel mai natural 
lucru pe lume, regelui legitim, atunci când va suna ceasul. 

Se vor opri însă, regii Bavariei, în ceasul acela la Miinich? Nu, 
vor trece, ei oare frontiera micului stat spre a lua succesiunea unui 

amper, care este și rămâne monarhist, dar care deocamdată nu are: 
o dinastie? - ' 

Este aci o mare problemă a viitorului. La Miinich se pregăteşte” 
Germania de mâine, în încordarea fascistă de azi. Reacţiunea a cu- 
cerit Bavaria. Va cuceri ea oare tot Reichul, și va reuși ea să fărâ-“ 
mițeze tratatul din Versailles? Franţa se teme de această ameninţare, 
şi, "de sigur, are dreptate. Văzută în această lumină, tot republica dela 
Paris, e azi statul cel mai sincer democratic și mai pacific dintre 
toate țările Europei. 

Și astfel trăim - epoca reacţiunei. La Roma a biruit Mussolini; 
în Bavaria, fasciștii lui Hitler, și foştii soldați ai lui Ludendorff pun 
piatră după piatră la edificiul Germaniei monarhiste; la Angora mili- 
tarizmul musulman  biruește, dictează învinșilor, și sfărâmă tratatele 
învingătorilor; la Londra un guvern conservator schimbă fundamental 
politica britanică; la Buda-Pesta și la Atena armata imprimă un ca- 
racter dictatorial "guvernării politice. . 

Peste tot revoluția e învinsă, şi elemente ultra conservatoare 
“iau puterea. Dela Roma pornește cuvântul cel nou: „a venit ceasul 
când puterea să o aibă puţini, dar buni. Vrem statul cârmuit de o 
minoritate de elită“. 

Este, de sigur, o fază nouă a evoluției europene. Avem datoria 
însă, ca să o primim cu resemnare şi fără entuziasm. Ea va avea 
de sigur părțile ei bune, dar le va avea și pe cele rele, căci extre- 
mele ori care ar fi ele, păcătuesc. 

Storţarea tuturor trebue să tindă spre drumul de mijloc, spre 
progresul 'cel adevărat. Și oricât de justificată sau de necesară ar fi 
uneori! reacţiunea, ea nu poate fi niciodată o armă de progres: 


„Il faut la subir, mais. pas la désirer... 
VINTILĂ PETALA 

GAZETA RIMATĂ 


Portrete | 


— Fzruntaşul — 


Impetuosul deputat 
Azi nu mai e în Parlament. 
Şi vă spun drept, mare păcat : 
Sbiera cu foarte mult talent... 
` Doar” câteodată, un coleg >` 
Scurta frumosul lui avânt 
Și-i reteza efectu "'ntreg:; 
Căci, pe când el cerea pământ 
Pe seama bietului norod, 
li tot spunea stăruitor >. 
— „Sunt patru: Slujnici moarte'n - pod 
Și-o ordonanţă *n coridor !* 


Mai ieri striga pela *ntruniri . 
„Insuflețind pe-alegători 

` Geloși pe el, infamii sbiri 
L'au arestat de şapte ori, 
L'au combătut. învierşunat 

In chipul cel mai nepermis, 

O urnă, noaptea, i-au furat 
Și în alegeri Pau ucis! 

Dar marele agitator, 

Tot... s'a ales, pe lângă Bod, 
Cu-o. ordonanță *'n coridor 

Şi patru Slujnici moarte *n pod. 


în urmă, a descălecat 
` Cu trenul domnului Maniu 
"Și chiar din gară i-a fost dat 
` Lui Honigman un „interview“. 
` Pe podul Mogoșoăiei, rar, 
„Pășeşte. 'ncet, cu ochiul trist: 
N'are nici gradul de căprar 
In slujba clubului tachist ! 
Probleme grele deci îl rod 

Cu chinul ne'ntrerupt al lor: 
Sunt patru slujnici moarten pod 
Și-o ordonanță ’n coridor. 

E un bărbat foarte citit 
Și-adesea este consultat.. 
Fiindcă-i foarte instruit, 

Chiar la instrucție-a fost citat. 
Măcar că-i medic de spital, 
Lui îi procură bucurii 

Și studiul dreptului penal; 
Deci, vizitându-l intro zi 
Amicul lui, — un procuror, —- 
Găsi, zăcând cam incomed, 

© ordonanţă 'n coridor 

Și patru slujnici moarte'n pod... 


O, după ce vom fi murit, 

— Căci d'asta nu te pofi scăpa — 
In urma noastră, negreșit, 

Toţi vom lăsa câte ceva: 

Tu lași o spuză de copii 

(Trei legitimi și doi din flori) 

Eu, douăzeci de poezii 

Și-un regiment de creditori... 

Dar el, ce lasă drept isvod 
Neiînfricatul elector ? 

— Sunt patru slujnici moarten pod 
Sio ordonanță *n coțider.;. 


GIACCOMUZZI BOMBARDELLA 
LOMBRQSO 


Alegător in Porumbacut de jos, la firma 
Feltrinelli & comp. 

Primirea dlui Maniu la București 


Sau: cum a avut loc „descălecarea“. 


Suntem nevoiţi să punem din nou 
la punct exuberanţele stilistice ale zia- 
__ elor. bucureştene de subt patronagiul 
dlor Honigman și Rosenthal. ` 

Ne vom abate deci pentru astăzi 
de la gândul ca ne-am propus de a 
urmări desfășurarea ultimelor eveni- 
mente politice interne, şi vom încerca 
să informăm cum se cuvine, — în 
special pe cetitorii ardeleni ai acestei 
reviste, — asupra felului în care sa 
produs evenimentul destălecării dlui 
Maniu în Capitală, precum şi asupra 
modului cum dsa a fost primit de 
către bucureşteni. Se înţelege de la 
sine că ne simţim obligaţi să - facem 
aceasta, nu numai față de chipul, cu 
desăvârșire fals şi exagerat, în care 
ziarele d-lor Rosenthal şi Honigman 
au prezintat faptul, minţind opinia 
publică din vechiul Regat și mai cu 
seamă pe cea din Ardeal, prea puţin 
cunoscătoare a stărilor de lucruri de 
la noi, — dar şi de respectul pe care 
fiecare dintre noi, care ţine un con- 
dei in mână, trebue să-l aibă pentru 
"adevăr şi pentru istorie. Căci. s'a spus 
doară că, binevoind să descindă la 
Bucureşti, d. Maniu. pecetluieşte în acest 
chip unul din cele momente istorice, etc. 

Știind că exagerează, și ştiind că 





îalsitică, ziarele d-lor Honigman şi 
Rosenthal, au prezintat: faptul brut al 
„descălecării“ intro lumină alta de 
cât aceea în care l-au văzut cu pre- 
prii lor ochi toţi câți au fost de față, — 
inclusiv reporterii amintitelor gazete. 
Pentruce au făcut aceasta, ziarele în 
chestiune, nu mai e nevoie s'o spu= 
nem. E destul că ardelenii au fest 
încă odată minţiți asupra felului, în 
care opinia publică a vechiului Regat 
privește fuziunea dlui Maniu cu takiștii, 
și că datoria noastră este să scoatem 
pe conpatrioţii de peste Munţi, din 
rătăcirea în care i-a aruncat o presă 
incorectă. Ce va voi să creadă şi să 
facă apoi fiecare, — nu ne interesează, 
Dar înainte de orice, toată lumea 
trebue să cunoască adevărul. 

Prin urmare: nu este exact că di 
Maniu ar fi fost primit în: gara de 


„Nord din Bucureşti,- de o mulțime 

imensă de cetăţeni, de mai multe mii 
de oameni, cum afirmă numitele ziare, 
şi că entusiasmul acestora pentru des- 
călecare şi pentru descălecător atinsese 
culmi neînchipuite. 

- Am fest de față la sosirea d-lui 
Maniu, — şi cu noi şi alţi ziarişti, — 
şi am văzut, pipăindu-ne mereu, ca să 
nu mai încapă nici-o îndoială asupra 

. faptului că eram perfect treji, — că 
cele câteva mii de oameni cari în- 
cadraseră peronul şi curtea gării, nu 
'se socoteau în realitate de cât la vre-o 


trei sute de inşi — citiți bine: frei 
-sute! — printre cari foarte, foarte, foarte 


mulți agenţi plătiți, aduşi acolo prin 
oficiul electoral, bine dresat din ajun 
al d-lui Grigore Filipescu. 

Aceştia au scos din piepturile lor 


“voinicești de periecţi mercenari, uralele - 


de cari s'au entuziasmat dnii Rosen- 
thal și Honigman, și pe cari, la rán- 
-dul lor, le-au transmis Ardealului, prin 
lentila măritoare, a ziarelor „Adevărul“, 
„Dimineaţa“ şi „Lupta“. Acestea au 
consacrat, prin chiotele scoase la po- 
Truncă, şi bezelele adresate feciorelni- 
cului-șef, atât de timid în postura sa 
de legendar descălecător, actul eter- 
nei — 0 sperăm, cel puţin, — îmbră- 
țțişeri Maniu-Cantacuzino. Şi tot aceștia 
au format cortegiul triumfal care, în 
privirile uimite de atâta inconştiență, 
ale bucureştenilor, a: dus pe d. Maniu, 
«dela gară la cămăruța austerului hotel 
în care s'a retras. 

De altfel, ca să nu se creadă că 
suntem cumva și noi interesaţi să în- 
fățișem faptele în altă lumină decât 
cea adevărată, rugăm pe ceice se în- 
doesc de spusele noastre, să-şi rea- 
mintească de cele ce: s'au scris în 
„Neamul: Românesc“ cu şi despre pri- 
lejul sosirii: d-lui Maniu în Capitală. 
Nu se va putea spune că şi d. lorga 
denaturează faptele. 

Ei bine, ziarul şefului partidului na- 
ționalist-democrat precizează că nu- 
mărul participanţilor la primirea d-lui 
Maniu nu trecea: de trei sute şi că 
entusiasmul celor prezenți nu putea 
fi, întradevăr, întrecut, decât de lipsa 
lor de sinceritate. 

+ si * i 

Dar nu numai atât: pecetluirea fu- 
'ziunei, — care a nemulțumit pe mulți 
vechi takişti, — prin sosirea dlui Maniu 


la Bucureşti și şedinţa solemnă dela 
clubul Vanicu, a dat ocaziunea unora 
din aceştia să o arate deschis. Astfel, 
atât dela ședința ţinută la club cât şi 
dela banchet, s'au abținut o seamă de 
fruntași, cu toate că se puseseră pe 
lângă ei mari stăruinţe să nu se dedea 
acum la începutul închegării noului 
partid, la manifestaţiuni de acestea cari 
ar avea un profund răsunet în opinia 
publică. Printre cei absenţi, notăm pe 


„dnii: dr. Toma Ionescu, (despre care 


d. Cămărăşescu a zis că e bolnav, dar 
care a fost văzut în timpul banchetului 
plimbându-se pe stradă), dr. Dimitrie 
Ionescu, dr. Dimitrie Manolescu, dr. 
Amza Jianu, dr. Gheorghiu şi dr. Me- 
zincescu, toţi profesori universitari, ` 
1. G. Peucescu, unul din cei mai dis- 
tinşi publicişti şi intelectuali ai fostei 
grupări takiste, Iancovici, fost. secretar 
general şi trimis al României la Liga 
Naţiunilor, N. R: Căpităneanu,. fost 
secretar general şi unul din 'intimii 
lui Take Ionescu, etc. 

După cum se vede, s'au abținut dela 
sărbătorirea fuziunei, pe care no aprobă, 
tocmai cei mai de seamă stâlpi ai par- 
tidului conservator-democrat : intelec- 
tualii, căci absenţii sunt profesori uni- 
versitari, publicişti şi oameni de cul- 
tură, fără a mai adăugi că ei sunt, în 
acelaşi timp, şi elementele cele mai 
curate ale fostei grupări takiste. 

In Capitală se mai vorbeşte însă că 
rezerva aceasta se va traduce în curând 
printro definitivă ruptură a democrați- 
lor de trunchiul partidului. Dar așa 
sau altfel, este interesant totuși de în- 
registrat fenomenele pe cari ciudata 


-- împreunare l-a putut produce chiar în 


primele zile ale săvârșirei ei. 


E * as 


N’a lipsit nici partea comică a fes- 
tivității. Să wo notez aci în câteva cu- 
vinte: . 
După banchetul oferit în cinstea 

noului şef, la care abundau' ca în bu- 
nele vremuri de odinioară ale celor 
trei colegii, toți agenţii electorali ră- 
mași fără căpătâi, comesenii s'au fo- 
tografiat în grup, pentru o' mai neui- 
tată şi prețioasă amintire. 

Imaginea aceasta, trasă apoi în sute 
de exemplare; şi răspândită pe la su- 
burbii şi sate întrun scop ale cărui 
îoloase se vor vedea la alegeri, a cir- 
culat în ultimul timp și prin cluburile, 
cafenelele şi redacţiile bucureştene, 
spre delectarea „regăţenilor“ de spirit 
şi indignarea românilor de bun simţ. 
Căci s'a putut vedea acolo, înapoia fi- 
gurii puţin cam perplexă și ambiguă, 
a dlui Maniu, âşezată într'o poză de 
adevărat protector.şi grav binecuvân- 
tător, mutra unui cunoscut samsar şi 
agent electoral takist, prepus inginer 
şi fost: client al: unui celebru ospe! 
bucureștean” de- corecțiune ... 


ml 

Dar toate acestea mar fi fost atât 
de grave, dacă d. Maniu mar fi făcut 
imprudența să se manitesteze printr'un 
așa zis, discurs; Presupunem că toate 
încercările, toate subterfugiile, proprii 
d-sale și ' educaţiei d-sale romano- 
catolice, de a se salva dela acest de- 
zastru la care ştia sigur că merge, dat 
fiind talentul oratoric cu care e inzes- 
“rat de natură, au fost sforțări zadar- 
nice fiindcă nu ne vine să credem că 
d. Maniu s'a urcat la tribună cu con- 
prs - 


ştiinţa limpede că-i va cuceri pe „re- 
găţeni“. In tot cazul, rău a făcut d. Ma- 
niu că s'a decis să vorbească, rău. a 
făcut că nu Sa înbolnăvit subit, că - 
înainte de a spune primul cuvânt, în 
fine, n’a fost apucat de un atac violent 
de nehotărâre care l-ar fi salvat, de 
bună seamă, dela ridicol și -dela un 
apropiat deces politic. 

Nu vă voi putea descri niciodată | 
impresia detestabilă, decepţiunea gro- 
zavă şi descurajarea definitivă, care 
cuprinseră pe „regăţeni“ la auzul cu- 
vântării, mai mult mortolite de cât ros- 
tite, a dlui Maniu! 

Bieţii oameni cari abia aşteptau pe 
noul şef, ca în cuvinte respicate şi de- 
finitive, să fixeze noile linii de con- 
duită ale partidului, și poziţia sa în 
concertul celorlalte grupări politice de : 
guvernământ, și. în mijlocul circum- 
stanțelor prezente... Decepţiunea fu aşa 
de mare, încât nimeni mavu curajul 
să şi-o mărturisească mai corect şi 


„mai elocvent decât printr’o tăcere apă- 


sătoare. lar când d. Maniu sfârși, toţi 
înţeleseră că dsa a virat definitiv spre 
malurile conservatismului românesc şi 
trebue să notăm că unii se bucură să 
vadă în aceasta cel puţin o atitudine 
sinceră, — atâta, firește, cât poate fi 
sinceră la un om ca d. Maniu. 

Aşa avu loc „descălecarea“. 


Bucureşti 19 Decembrie. 


LJ. R. 


. 


A palti 

INSEMNĂRI 


Un amic rău informat. Suntem din- 
tre acei care-am apreciat întotdeauna 
rolul important al propagandei pentru 
cauza noastră în străinătate şi care, 
deci, am urmărit cu un sentiment de 
vie gratitudine activitatea publicistică 
a tuturor intelectualilor din Occident 
opriți o clipă la 'durerile noastre. Cu 
mult interes şi cu-o specială simpatie 
am înregistrat la toate ocaziile scrisul 
distinsului publicist englez J. R. W. 
Seton- Watson, (Scotus Viator), care de 
aproape două decenii a fost atras de 
chestiunile de naţionalitate din fosta 
Austro-Ungarie, Preocupat mai întîi de 
soarta slavilor din monarhia de ieri, 
eminentul istoriograt și fin analist a 
desfăşurat o operă indelungă de cer- 
cetare laborioasă. A publicat” o valo- 
roașă lucrare de istorie asupra popo- 
rului slovac, a lămurit întrun volum 
anomaliile sistemului electoral din 
Ungaria şi prin cartea sa „Problema 
raselor din Austro--Ungaria“ a devenit 


unul. din marii dărimători ai imperiului 


Habsburgilor în opinia publică din 
Englitera. in cursul războiului, cu de- 
osebire la revista sa „New-Europe“, a 
tratat in mod metodic necesitatea în- 
fiinţărei de state naţionale: pe. ruinele 


` regimului prăbușit” D. Seton-Watson, ` 


a vizitat în mai multe -rînduri fara 

noastră, este un sincer susținător ał 
României, unde are și mulţi amici per- 
sonali printre cari şi scriitorul acestor 
rinduri. 

Astfel fiind lucrurile, noi am cetit 
totdeauna cu interes paginile lui Sco- 
tus Viator, căruia parlamentul trecut 
într'o şedinţă mişcătoare i-a exprimat 
mulțumirile sale. Tocmai această prie- 
tenie nefățărită ce-i păstrăm ne în- 
deamnă să-i arătăm, că în timpul din 
urmă este greşit şi unilaterat informat 
asupra stărilor de-aici. Ştim limpede şi 
ni s'a contirmat din partea mai multor 
prieteni dela Londra izvorul recentelor 
sale inspiraţii, — pe care la nevoie îl 
putem arăta și comenta în coloanele 
acestei reviste. Ne credem datori deo- 
camdată a-i împărtăşi amicului nostru 
că o serie de fapte i-s'au relatat în 
mod cu totul falş, primejduind obiec- 
tivitatea articolelor sale de pînă acum. 
Cind facem aceste constatări de dra- 
gul adevărului, J. R. W. Seton-Watson 
care cunoaște trecutul nostru, de sigur 


“işi va`da seama că dela început nu 


vrem să apărăm sistemul de guver- 
nare al partidului liberal, pe care l-am 
combătut în permanenţă, fără a avea 
pină astăzi pe conștiință nici o „per- 
tractare“ cu actualii deținători ai pu- 
terii la noi... 

Şi-acum să urmeze rectificările. 

„D. Seton-Watson în articolul său 
din Times (6 Dec.), despre stările din 
România, susține pe urma informato- 
rilor din Cluj care-i trimit jalbă la Lon- 
dra, că „exista în adevăr primejdia, că 
politica de abţinere dela încoronare a 


partidului național să fi putut aprinde 


sentimente anti-dinastice în masele po- 
porului“ şi că numai manifestul d-lui 
Maniu a „înlăturat această primejdie“. 
Opinia publică din toată ţara care ştie 
cum s'au petrecut lucrurile, care cu- 
noaște bietul manifest utilizat în Ca- 
mera dela Budapesta şi ecoul dela 
noi, societatea noastră întreagă care 
a fost stăpinită de curatele emoţii ale 
incoronării, primește, — nu vă supă- 
rați iubite dle Seton-Watson, — cu un 
zimbet indulgent aceste imprecațiuni 
şi regretă din inimă că mați fost la 
Alba-lulia, ca să înregistrați cu ones- 
titatea dv. dela nord entusiasmul una- 
nim al ţării. 

O regretabilă eclipsă a realităţii s'a 
strecurat mai departe în articolul din 
Times, cînd vorbind de disolvarea Con- 
siliului dirigent se scriu următoarele 
rînduri hazlii: — „Angajamentul săr- 
bdtoresc a fost violat cînd în primăvara 
anului- 1920, guvernul Averescu prin- 
trun decret-lege unilateral a disolvat 
Consiliul dirigent. Transilvania S'a su- 
pus anevoie acestei dispoziţii“... Toată 
lumea la noi ştie că disolvarea acestui 
consiliu de pie memorie a fost hotărită 
de zdrobitoarea majoritate a clubului 
parlamentar de către însuşi partidul 
național subt presiunea oprobiului pu- 
blic. Cît despre „supunerea“ grea a 
Ardealului pe urma desființării răpo- 
satului sinedriu dela Cluj, — cu ale 
cărei amintiri nu dorim să întreținem 
Occidentul, nefiind ruşinea noastră de- 
aici un norocos articol de export, — e 
destul să-i arătăm distinsului scriitor 


că guvernul Averescu a fost aplaudat. 


de Ardealul întreg şi că tocmai acest 


> 








act i-a fost platforma electorală pen- 
tru o campanie uşoară și fericită... 

Cit priveşte alegerile din urmă pe 
cari d. Seton-Watson le critică cu drept 
cuvint, invocând volniciile şi fraudele, 
d-sa greşeşte susţinind că minoritatea 
săsească a fost împiedecată să fie re- 
prezentată în Parlament în mod echi- 
tabil, cînd ştim cu toții că Sașii au 
fost în pact cu actualul guvern şi că 
au în Cameră 5 deputaţi, cifra corăs- 
punzătoare stării lor numerice. Nedrep- 
tățirea elementului unguresc o recu- 
noaștem, fiindcă listele electorale de- 
pe vremea Consiliului dirigent wau 
fost modificate și astiel nesocotirea 
de-atunci a rămas şi pe mai departe... 

Aceste rînduri ne-am crezut în drept 
a le scrie în pripă pentru a pune lu- 
crurile la punct și pentru a atrage a- 
tenția amicului nostru că la Cluj diferă 
maniera onestităţii de gândire de con- 
cepția anglo-saxonă, diferență, care 
dacă nu e ţinută în seamă, amicul 
nostru se poate expune la serioase 
desagremente. 

Transmitem și cu această ocazie 


“d-lui Seton-Watson toate simpatiile 


noastre. 


Un milion, şi încă un rest de vreo 
două sute de mii, reprezintă suma în- 
ghițită de satisfacerea unui capriciu al 
guvernului actual, care a înlăturat dela 
direcția Operei din Bucureşti pe d. Sc. 
Cocorăscu, pentru a face loc dlui G. 


` Georgescu. Fostul director al Operei, 


care avea un contract în toată regula 
cu ministerul Cultelor, a dat în jude- 
cată statul şi a câştigat procesul, obţi- 
nând despăgubirea de mai sus, Acestea 
sunt, cum sar zice, —economiile diui 
Vintilă Brătianu... 

Partea cea mai interesantă este însă 
că, de când d. Sc. Cocorăscu nu mai 
e în fruntea Operei din București, sălile 
acesteia sunt mai totdeauna goale, și 
bilanţul se va încheia, nu cu un exce- 

dent ca anul trecut, ci eu un simţitor 
deficit. Ceace insemnează că oamenii 
partidului liberal: nu sunt: numai niște 
mari cruţători ai banului public, ci şi 
admirabili administratori ai instituţiilor 
pe cari sunt chemaţi să le conducă. 
Vorba e că milionul dlui Sc. Cocorăscu 
nu-l va plăti ministrul Banu dela Culte, 
ci bietul ban al cetăţenilor, absolut 
nevinovaţi în această chestiune! 


Vine, nu vine... a venit! — Paş- 
nicii cetăţeni ai Capitalei au trăit, 
. săptămâna trecută, câteva momente de 
zguduitoare emoție, susținute prin ne- 
sfârşitele bătăi din tobă ale dlui Iacob 
Rosenthal, acest excelent „tambur- 
major“ al partidului naţional în vechiul 
Regat. Tot la două-trei zile, cei patru- 
sute de mii de locuitori ai Bucureştilor 
se transportau la gară, împinși de 
apelurile patriotice ale ziarului Adevă- 
rul, ca să primească în triumf pe d. 
luliu Maniu, care însă potrivit bunului 
său obicei, îşi tot amâna plecarea, şi 
nu mai venea. Pela fiecare colţ de 
stradă, oameni necunoscuţi îşi vorbeau, 
cuprinși de o subită frăţie generală:— 
„Vine? Nu vine?“.,. Era o fierbere fără 
răgaz, o frământare unanimă. 

Insfârşit, acum câteva zile,—se zice,— 
d. Maniu a descins triumfător pe peronul 
gărei de Nord. D. Derussy a ținut o 
cuvântare într'o românească aproxima- 
tivă, o domnişoară i-a oferit un buchet 
de flori, iar lacheii. „prinţului“ Canta- 
cuzino, veniţi întru întâmpinarea noului 
șef, au strigat cât au putut:—,„Trăia- 
scă părintele democraţiei române!“ 

Insfârşit, a scăpat şi Capitala din 
cleştele acstei enervări prelungite: — 
„Vine? Nu vine?“ D. Maniu â venit, a 
surâs grațios, s'a îndreptat tactios spre 
hotel.... și lucrurile au reintrat în fă- 
gașul obișnuit. Bine că s'a isprăvit şi 
cu „descălecarea!“... 

Foarte corect. — Ziarul Keleti Ujság 
ne anunţă că a tăcut proces de presă 
Tărei Noastre, — adică mai bine zis 
dlui Keresztury,. autorul articolului 
„Moartea presei democrate maghiare“, 
publicat în. paginele acestei. reviste. 
Procedeul e foarte normal. In faţa jus- 
tiției, acuzaţia adusă suş-numitului ziar, 
cum că a fost cumpărat de întreprinderea 
„Atheneum“ din Budapesta, se va lă- 
muri pe deplin. Noi, cari nu- suntem 
datori să ştim cum îl categorisesc unii 
dintre confrații săi pe di Keresztury, 
am înregistrat grava destăinuire a-aces- 
tuia lăsând dela început răspunderea 
pe seama colaboratorului: nostru oca- 
zionaăl, în bună credinţa căruia nu aveam 
pentru ce să nu credem. 

Aşteptăm deci procesul, numai să se 
țină Keleti Ujsag de vorbă! . 


Rubrica minciunilor. Trebuie să 


constatăm că nu mai. prididim cu des- 
minţirea tuturor minciunilor cari -mişună 
în ziarele Rosenthalilor şi Honigmani- 
lor dela București, şi pe cari aceşti 
nobili protectori ai Ardealului le reped 
asupra dlui Octavian Goga. Lupta scrie, 
de pildă, că d. Octavian Goga, întrând 
în „tratative“ cu d. lon I. Brătianw-a 
„aranjat în acest scop o scurtă călă- 
torie cu primul ministru“, cu. prilejul 
înmormântărei părintelui Lucaci, (Pro- 
babil și moartea atât de regretată a 
marelui luptător, tot d. Goga....a aran- 
jat-o) Adevărul pe de altă parte, zice 
că d. Octavian Goga. „se. oferise“ să 
candideze la Baia-Mare, darna mai 
candidat pentru că d. Teofil. Dragoş 
ma renunţat la candidatura sa. Min- 
ciuni, minciuni, minciuni... .. 

Ar trebui poate să înființăm o ru- 
brică specială a minciunilor ;.păcat că 
mavem destul spaţiu, nu apărem decât 
în 32 de pagini... 

